РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 7

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 19 март 2021 г.

Днес, 19 март 2021 г. от 11:30 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА-отсъства
ДРАГОМИР  КОЯДЖИКОВ-отсъства 
КРАСИМИР  ШЕКЕРДЖИЕВ 
	
От администрацията на Висшия съдебен съвет присъстват експертните сътрудници към комисията: Надежда Азманова – началник отдел „САОД“ в дирекция „ИТСС“, Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Обсъждане на проект на Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

2. Предложение от съдиите при РС – Стара Загора относно закриване на РС – Гълъбово и включване на обслужвания от него съдебен район в
съдебния район на РС – Раднево.
(Писмо вх.№ ВСС-5068/08.03.2021 г.)

3. Искане от административния ръководител на Районен съд – Ихтиман за разкриване на една щатна длъжност „съдия“ в РС – Ихтиман.
(Писмо вх.№ ВСС-4735/24.02.2021 г.)

4. Заявление от и.ф. административния ръководител на РС – Червен бряг за прекратяване на командироването на съдия от Софийски районен съд в РС –Червен бряг на основание чл. 30, ал. 5, т. 18 от ЗСВ.
(Писмо вх.№ ВСС-4782/25.02.2021 г.)

5. Искане на административния ръководител на РС – Сливница, за прекратяване командироването на съдии от РС – Сливница.
(Отложена с решение по т.3 от протокол № 5/24.02.2021 г. на КСКНСС)

6. Молба от административния ръководител на Апелативен съд – София във връзка с изпълнение на решение на СК по т.23 от протокол № 2/26.01.2021 г.
 (Писмо вх.№ ВСС-3920/19.02.2021 г.)

7. Доклад от Галина Хаджиева - експертен сътрудник към КСКНСС във връзка с предложение от г-жа Иваничка Славкова заместник-председател на ОС – Варна и член на работната група за наказателни дела, сформирана към КСКНСС относно допълване на Приложение № 2.5 към ПОНС.
(Писмо вх.№ ВСС-4835/26.02.2021 г.)

8. Писмо от административния ръководител на Софийски военен съд относно допълване Номенклатурата на статистическите кодове по наказателни дела на дела с обвинения по чл. 393 от НК.
(Отложена с решение по т.4 от протокол № 2/03.02.2021 г. на КСКНСС)

9. Писмо от административния ръководител на Административен съд – Русе във връзка с докладна записка относно създаване на допълнителни нови статистически кодове по административни дела.
(Писмо вх.№ ВСС-5031/05.03.2021 г.)

10. Писмо от Комисия „Управление на собствеността“ към Пленума на Висшия съдебен съвет за изразяване на становище, относно целесъобразността за придобиване чрез дарение на описания в писмото имот в полза на ВСС, за нуждите на органите на съдебната власт в град Гълъбово.
(Отложена с решение по т.10 от протокол № 10/30.09.2020 г. на КСКНСС)

11. Писмо от г-жа Десислава Ахладова- министър на правосъдието за определяне на представители, който да вземат участие в междуведомствената работна група към МП във връзка с решение на Съдийската колегия на ВСС по т. 20 от протокол № 4/09.02.2021 г. 
(Писмо вх.№ ВСС-2502/23.02.2021 г.)
По дневния ред: 

1. ОТНОСНО: Обсъждане на проект на Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Изпраща проекта на Правила по приложението на чл. 233, ал. 6, изр. първо от Закона за съдебната власт на работната група, сформирана с решение на Пленума на ВСС по т. 32 от протокол № 26/22.10.2020 г., за изготвяне на предложение за изменение и допълнение на Правилата за определяне и изплащане на средства за допълнителни трудови възнаграждения на магистратите, с оглед уеднаквяване на критериите при определянето на допълнителните възнаграждения, както и обсъждане на възможността за инкорпориране на всички възможни хипотези за изплащане на средства за допълнителни трудови възнаграждения в общ акт.

1.2. Отлага съгласуването на окончателен проект на Правила по приложението на чл. 233, ал. 6, изр. първо от Закона за съдебната власт, до приключване работата на работната група, сформирана с решение на Пленума на ВСС по т. 32 от протокол № 26/22.10.2020 г.

Мотиви: С решение на Пленума на ВСС по т. 32 от протокол № 26/22.10.2020 г. е сформирана работната група за изготвяне на предложение за изменение и допълнение на Правилата за определяне и изплащане на средства за допълнителни трудови възнаграждения на магистратите. Необходимостта от изменение е породена от препоръка в Доклада за върховенството на закона за 2020 г., в който се представя обзор на положението в Европейския съюз и в частност на България като държава – членка. Тя касае допълнителните възнаграждения и повишаването на магистратите, като според доклада съществуващата уредба поражда опасения. Обръща се специално внимание върху повдигнатия вече от Съвета на Европа въпрос за критериите за допълнително възнаграждение във връзка с правилата, определени от ВСС през 2018-2019 г., тъй като те предоставят широки дискреционни правомощия на председателите на съдилищата, което според GRECO - Доклад за оценка, препоръка X, т. 26; вж. също Венецианска комисия (CDL-AD(2010)004, т. 46 и 51); Препоръка на Комитета на министрите на Съвета на Европа (CM/Rec(2010) 1, т. 55) създава рискове от неправомерно влияние.
          В изпълнение на тази препоръка е сформирана работната група, в която са включени членове на Комисия „Бюджет и финанси“, Комисия по правни въпроси и представители на органи на съдебната власт (ВКС, ВАС и ПРБ), и която има за задача да предложи на Пленума на ВСС изменение и допълнение на Правилата за определяне и изплащане на средства за допълнителни трудови възнаграждения на магистратите, с които да се определят ясни, обективни и прозрачни критерии при определянето на допълнителни възнаграждения и се ограничат дискреционните правомощия на административните ръководители в органите на съдебната власт.
	Доколкото във Вътрешните правила за определяне и изплащане на средства за допълнителни трудови възнаграждения са предвидени и случаите, в които органите на съдебната власт могат да се получават допълнителни възнаграждения и съгласно нормата на чл. 233, ал. 6 от ЗСВ, дейността на двете работни групи следва да бъде синхронизирана, така че да се избегне риск от противоречива уредба или двойствен подход. 

2. ОТНОСНО: Предложение от съдиите при РС – Стара Загора относно закриване на РС – Гълъбово и включване на обслужвания от него съдебен район в съдебния район на РС – Раднево.
(Писмо вх.№ ВСС-5068/08.03.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

          2.1. Приема предложението от съдиите при РС – Стара Загора за закриване на РС – Гълъбово и включване на обслужвания от него съдебен район в съдебния район на РС – Раднево за сведение.

2.2. Изразява принципно съгласие за осъществяване на структурна реформа на РС – Гълъбово.

2.3. Възлага на отдел „Статистически анализ и обработка на данни“ в АВСС да подготви необходимите материали за извършване на цялостно проучване на организационната и съдебна статистика на съдилищата от съдебен район Стара Загора за период от 5 години, с оглед промяна на съдебната карта на районните съдилища.

2.4. Възлага на експертните сътрудници в отдел „Статистически анализ и обработка на данни“ в АВСС да съберат необходимата информация относно социално-демографската структура на населението, икономическа активност, инфраструктура, административни и други публични услуги и друга информация, необходима за оценката на достъпа до правосъдие в съдебен район Стара Загора.

2.5. Отлага разглеждането на точката за следващо заседание на комисията.

  3. ОТНОСНО: Искане от административния ръководител на Районен съд – Ихтиман за разкриване на една щатна длъжност „съдия“ в РС – Ихтиман.
(Писмо вх.№ ВСС-4735/24.02.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение писмото на административния ръководител на Районен съд - Ихтиман относно искането за разкриване на една нова щатна длъжност „съдия“ в РС – Ихтиман.

3.2.  Да се изиска становище от административния ръководител на Окръжен съд - София относно прекратяване на командироването на съдия Анелия Игнатова в ОС – София.

3.3. Счита, че е налице необходимост от прекратяване командироването в Окръжен съд – София на Анелия Игнатова, съдия в Районен съд – Ихтиман при условие, че Съдийската колегия откаже разкриването на нова щатна длъжност „съдия“ в РС – Ихтиман. 

3.4. Решението на комисията да се приобщи към материалите по т. 14 за заседанието на Съдийската колегия на Висшия съдебен съвет, насрочено за 23.03.2021 г.

Мотиви: До Съдийската колегия на ВСС е отправено искане с вх.№ ВСС-4735/24.02.2021 г. от административния ръководител на РС - Ихтиман за разкриване на една нова щатна длъжност за съдия. Искането е внесено в заседание на Съдийската колегия на ВСС на 16.03.2021 г., като Комисията по атестирането и конкурсите предлага на Съдийската колегия на ВСС да остави без уважение искането за увеличаване щатната численост на Районен съд – Ихтиман. 
РС – Ихтиман е с натовареност по щат за първото полугодие на 2020 г. - 45,67 бр. дела за разглеждане месечно от един съдия при средна за районните съдилища 36,46 бр. (без СРС) и брой свършени дела месечно от един съдия - 32,21  бр. при средна за страната 25,53 бр. С оглед така посочените данни,  Районен съд - Ихтиман е с натовареност около средната за страната. 
Действителната натовареност на съдиите от РС – Ихтиман е сравнително висока за същия период поради наличието на командирован съдия в друг орган на съдебната власт, а именно 60,89 бр. дела за разглеждане при средна за страната 47,68 бр. и брой свършени дела месечно от един съдия – 42,94  бр. при средна за страната 30,68 бр.
Натовареността на съдиите по брой постъпили дела и по двата показателя е малко по-висока от средната за районните съдилища, а имено: натовареността по щат е 29,54 бр. , месечно на един съдия при средна 25,93 бр. а действителната натовареност е 39,39 бр. при средна 31,16 бр.
Намаляване на действителната натовареност на съдиите в РС - Ихтиман би се постигнало ако в съда работи и четвъртият магистрат, който към момента е командирован за продължителен период от време в Окръжен съд - София. 
В тази връзка КСКНСС счита, че в настоящия момент, с оглед оптимизиране на правораздавателната дейност на този ОСВ е удачно Съдийската колегия на ВСС, да прекрати командироването на Анелия Игнатова като съдията би могла да бъде командирована отново в ОС – София, за да довърши започнатите с нейно участие наказателни дела.

 4. ОТНОСНО: Заявление от и.ф. административния ръководител на РС – Червен бряг за прекратяване на командироването на съдия от Софийски районен съд в РС –Червен бряг на основание чл. 30, ал. 5, т. 18 от ЗСВ.
(Писмо вх.№ ВСС-4782/25.02.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

  4.1. Приема за сведение заявление с вх.№ ВСС-4782/25.02.2021 г. от и.ф. административния ръководител на РС – Червен бряг за прекратяване на командироването в Софийски районен съд на съдия от РС – Червен бряг на основание чл. 30, ал. 5, т. 18 от ЗСВ.

4.2. Приема за сведение заявление с вх.№ ВСС-4782/05.03.2021 г., с което е оттеглено направеното искане по т.4.1. 

5. ОТНОСНО: Искане на административния ръководител на РС – Сливница, за прекратяване командироването на съдии от РС – Сливница.
(Отложена с решение по т.3 от протокол № 5/24.02.2021 г. на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Изразява отрицателно становище по направеното искане от административния ръководител на РС – Сливница относно прекратяване командироването на съдии от РС – Сливница.

Мотиви: Съгласно чл. 30, ал. 5, т. 18 от Закона за съдебната власт, Съдийската колегия на ВСС прекратява командироването на съдия в друг орган на съдебната власт от този, в който заема по щат съответната съдийска длъжност, когато при командироването има нарушения на условията и реда, предвидени в този закон, или при възникнала необходимост за кадровото обезпечаване работата на органа на съдебната власт, от който съдията е командирован. На това основание административният ръководител на РС – Сливница отправя искане Съдийската колегия да прекрати командироването на съдиите от РС – Сливница, които са командировани в други органи на съдебната власт.
Към момента щатната численост на РС - Сливница е пет щатни бройки за съдия, включително и административен ръководител. Всички длъжности са заети. До 10.02.2021 г. командировани са били трима от съдиите, както следва:
1. Георги Николов е командирован в Административен съд – София-област, считано от 26.11.2018 г. със заповед на председателя на Върховния административен съд;
2. Кристина Тодорова е командирована в Окръжен съд – София, считано от 23.01.2012 г.
3. Ангелина Гергинска-Йорджева – е командирована в Специализирания наказателен съд. 
Командироването на Ангелина Гергинска-Йорджева в Специализирания наказателен съд е изтекло и на 11.02.2021 г. се е върнала в РС – Сливница. 
Видно от гореизложеното, към настоящия момент в PC – Сливница работят трима съдии – председателят на съда, съдия Гергинска-Йорджева и един от командированите младши съдии от ОС – София.
Освен искането за прекратяване на командироването на съдиите, административният ръководител е депозирал и искане за увеличаване щатната численост на съда с една нова щатна длъжност „съдия“. Искането за увеличаване на щатната численост е разгледано от СК на ВСС на 16.03.2021 г.,  като същото е отложено.
Във връзка с изложеното, на вниманието на КСКНСС отново е поставен въпросът за прекратяване командироването на съдиите от РС – Сливница в други ОСВ.
С оглед вземане на информирано решение бе извършен анализ на натовареността на Районен съд - Сливница, видно от който се констатира следното:
За I-во полугодие на 2020 г. общият брой дела за разглеждане от съдиите е 1 053 бр. (534 бр. са  новопостъпили), от които 674 бр. (64%) са граждански дела и 379 бр. (36%) - наказателни дела. Свършените дела за периода са едва 53% или 555 от всички дела за разглеждане. 
През първото полугодие на 2020 г. в РС – Сливница е с най-голям дял от гражданските дела за разглеждане са исковите производства - 385 бр. (57%), след тях са заповедните с дял от 36% (241 бр.). При наказателните дела най-много за разглеждане са частните наказателни дела - 167 бр. или 44%. Следват ги делата с административно наказателен характер - 112 бр. или 30%. Наказателните дела от общ характер съставляват 25% (95 бр.) от делата за разглеждане.
Натовареността по щат на един съдия месечно в РС - Сливница по постъпили дела за I-во полугодие на 2020 г. е 17,80 бр. при средна за нивото съответно 25,93 бр., а по дела за разглеждане - 35,10 бр., при средна - 36,46 броя. Освен въз основа на данните за натовареността по постъпили дела и общ брой дела за разглеждане, следва да се вземат предвид и данните за постановените решения по чл. 235 ал. 5 от ГПК след проведено открито заседание и броят на постановените присъди и постановените решения по НАХД при същия критерий като показател за измерване на реалната натовареност на съдиите. Натовареност на един съдия месечно от РС – Сливница по брой постановени решения по чл. 235, ал. 5 от ГПК е 1,77 бр. при средна 8,07 бр., а натовареността по брой постановени присъди и решения по НАХД е 3,03 бр. при средна 5,24 броя. 
За I-во полугодие на 2020 г. действителната натовареност на един съдия месечно по постъпили дела е 41,08 бр. при средна - 31,16 броя. Действителната натовареност на съдиите по дела за разглеждане е 81,00 бр., при средна за нивото 43,81 бр. (без СРС). 
Следва да се подчертае фактът, че формиралата се висока натовареност през I-во полугодие на 2020 г. (преди връщането на съдия Ангелина Гергинска-Йорджева) се дължи на изключително намаления брой съдии, които са работили в съда в съответния отчетен период, а именно – само двама. 
Гореизнесените данни илюстрират натовареност на съда към момент, в който там правораздават двама съдии. Към настоящия момент вече правораздават трима съдии и при анализ на наличните данни за броя на делата се установява, че действителната натовареност на един по постъпили дела би намаляла на 29,67 бр. и на 58,5 бр. по дела за разглеждане. В случай, че бъде откомандирован още един съдия и реално работещите магистрати станат четирима, действителната натовареност на съдиите вече ще се редуцира до 22,5 бр. постъпили дела при средна 31,16 бр. а по дела за разглеждане  - до 43,87 бр., равнявайки се със средната за нивото. Т.е., при тази хипотеза, действителната натовареност на съдиите по постъпление на делата ще стане значително по-ниска от средната.
Въз основа на гореизложеното и с оглед завърналата се в съда след командироване съдия Гергинска-Йорджева, Комисията счита, че към настоящия момент не е налице основание за прекратяване командироването на останалите съдиите от Районен съд – Сливница.

5.2. Внася искането на административния ръководител на РС – Сливница относно прекратяване командироването на съдии от РС – Сливница в заседание на Съдийската колегия на Висшия съдебен съвет, насрочено за 30.03.2021 г., като предлага на СК на ВСС да приеме следните решения:	
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ОСТАВЯ БЕЗ УВАЖЕНИЕ искането на административния ръководител на РС – Сливница за прекратяване командироването на съдии от РС – Сливница.
  2. ИЗПРАЩА решението по т. 1 на административния ръководител на  РС – Сливница, за сведение.  

6. ОТНОСНО: Молба от административния ръководител на Апелативен съд – София във връзка с изпълнение на решение на СК по т.23 от протокол № 2/26.01.2021 г.
 (Писмо вх.№ ВСС-3920/19.02.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Приема за сведение молбата от административния ръководител на Апелативен съд – София във връзка с отчитането на натовареността в ЕИСС с оглед решението на Съдийската колегия на ВСС по т.23 от пр. № 2/26.01.2021 г. 

6.2. Изпраща писмо с вх. № ВСС-3920/16.03.2021 г. на „Информационно обслужване“ АД на административния ръководител на Апелативен съд – София, за запознаване.

7. ОТНОСНО: Доклад от Галина Хаджиева - експертен сътрудник към КСКНСС във връзка с предложение от г-жа Иваничка Славкова заместник-председател на ОС – Варна и член на работната група за наказателни дела, сформирана към КСКНСС относно допълване на Приложение № 2.5 към ПОНС.
(Писмо вх.№ ВСС-4835/26.02.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

7.1. Приема за сведение доклада на Галина Хаджиева - експертен сътрудник към комисията относно предложение от г-жа Иваничка Славкова заместник-председател на Окръжен съд – Варна  и член на работната група за наказателни дела, сформирана към КСКНСС, относно допълнение на Приложение № 2.5 за наказателни дела към Правилата за оценка на натовареността на съдиите. 
 
7.2. Изпраща предложението от г-жа Иваничка Славкова заместник-председател на ОС – Варна на останалите членове на работната група по наказателни дела, сформирана с решение на комисията по т. 7.2 от протокол № 7/27.05.2020 г., за изразяване на писмено становище. 

	7.3. Отлага разглеждането на точката за следващо заседание на комисията.

   8. ОТНОСНО: Писмо от административния ръководител на Софийски военен съд относно допълване Номенклатурата на статистическите кодове по наказателни дела на дела с обвинения по чл. 393 от НК.
(Отложена с решение по т.4 от протокол № 2/03.02.2021 г. на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

  8.1. Одобрява изразеното становище от работната група по наказателни дела сформирана с решение на КСКНСС по т. 7.2 от протокол № 7/27.05.2020 г. относно допълнения в Номенклатурата на статистическите кодове по наказателни дела и в Приложение № 2 „Наказателни дела“ към Правилата за оценка на натовареност на съдиите.

  8.2. Внася проект на решение за изменение и допълнение в Номенклатурата на статистическите кодове по наказателни дела и в Приложение № 2 „Наказателни дела“ към Правилата за оценка на натовареност на съдиите в заседание на Съдийската колегия на Висшия съдебен съвет насрочено за 30.03.2021 г., като предлага на Съдийската колегия на Висшия съдебен съвет да приеме следното решение: 
	 								                           ПРОЕКТ                                                                         

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1. ИЗМЕНЯ и ДОПЪЛВА Номенклатурата на статистическите кодове по наказателни дела, както следва: 
1.1. СЪЗДАВА нов код 1506 за военните съдилища и 51506 за Военно-апелативен съд, и двата с описание: „Други военни престъпления - чл. 393 НК“, законов текст: „чл. 393 НК“ и разпределя в група 23 на Приложение № 2.2 към ПОНС;
 1.2. СЪЗДАВА нов код 1507 за военните съдилища и 51507 за Военно-апелативен съд, и двата с описание: „Други военни престъпления - чл. 395 НК“, законов текст: „чл. 395 НК“ и разпределя в група 14 на Приложение № 2.1 към ПОНС;
 2. Коефициентите за тежест на делата по кодовете, описани в т. 1., съответстват на коефициентите за тежест на делата в съответната група на Приложения № 2.1 и 2.2 към Правилата за оценка на натовареността на съдиите.
 3. ИЗМЕНЯ и ДОПЪЛВА Приложения № 2.1 и 2.2 за наказателни дела към Правилата за оценка натовареността на съдиите, както следва: 
3.1. В група 14 на Приложение № 2.1 (коефициент за тежест 0,7) - допълва описанието на групата, като след текста: „…чл. 284 - 285 НК“, добавя: „…Други военни престъпления - чл. 395 НК“ и добавя нов код 1507 за военните съдилища и 51507 за Военно-апелативен съд; 
3.2. В група 23 на Приложение № 2.2 (коефициент за тежест 0,7) - допълва описанието на групата, като след текста: „…чл. 357-360 НК“, добавя: „…Други военни престъпления - чл. 393 НК“ и добавя нов код 1506 за военните съдилища и 51506 за Военно-апелативен съд;
 4. ВЪЗЛАГА на отдел „Статистически анализ и обработка на данни“ да отрази измененията и допълненията в Номенклатурата на статистическите кодове по наказателни дела и в Приложение № 2 към Правилата за оценка натовареността на съдиите.
 5. ДА СЕ УВЕДОМЯТ административните ръководители на военните съдилища и Военно-апелативен съд за приетите изменения и допълнения в Номенклатурата на статистическите кодове по административни дела и в Приложение № 2 към Правилата за оценка натовареността на съдиите. 
6. ДА СЕ УВЕДОМИ фирмата, осъществяваща поддръжка на Централизираната система за разпределение на делата и СИНС за приетите изменения и допълнения в Номенклатурата на статистическите кодове по наказателни дела и в Приложение № 2 към Правилата за оценка натовареността на съдиите.
 7. Измененията и допълненията в Номенклатурата на статистическите кодове по наказателни дела и в Приложение № 2 към Правилата за оценка натовареността на съдиите ДА БЪДАТ ПРЕДОСТАВЕНИ на ръководителя на проект „Създаване на модел за оптимизация за съдебната карта на българските съдилища и прокуратури и разработване на Единна информационна система на съдилищата“, с оглед залагането им в Единната информационна система на съдилищата от изпълнителя на договор с предмет: „Разработване, внедряване и гаранционна поддръжка и обслужване на Единна информационна система на съдилищата“. 
8. Приетите изменения и допълнения в Номенклатурата на статистическите кодове по наказателни дела и в Приложение № 2 към Правилата за оценка натовареността на съдиите ДА СЕ ПУБЛИКУВАТ на интернет страницата на ВСС в раздел Комисия „Съдебна карта, натовареност и съдебна статистика

   9. ОТНОСНО: Писмо от административния ръководител на Административен съд – Русе във връзка с докладна записка относно създаване на допълнителни нови статистически кодове по административни дела.
(Писмо вх.№ ВСС-5031/05.03.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

9.1. Приема за сведение писмото от административния ръководител на Административен съд – Русе относно създаване на допълнителни статистически кодове по административни дела.
 
9.2. Изпраща писмото на административния ръководител на Административен съд – Русе, ведно с приложенията към него, на постоянната работна група по административни дела, сформирана с решение на КСКНСС по т. 7.4 от протокол № 7/27.05.2020 г., за изразяване на писмено становище. 

9.3. Отлага разглеждането на точката за следващо заседание на комисията.

10. ОТНОСНО: Писмо от Комисия „Управление на собствеността“ към Пленума на Висшия съдебен съвет за изразяване на становище, относно целесъобразността за придобиване чрез дарение на описания в писмото имот в полза на ВСС, за нуждите на органите на съдебната власт в град Гълъбово.
(Отложена с решение по т.10 от протокол № 10/30.09.2020 г. на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

10.1. Отлага вземането на решение относно целесъобразността на придобиване чрез дарение на имот в полза на ВСС за нуждите на органите на съдебната власт в град Гълъбово, с оглед предстоящо обсъждане от КСКНСС на постъпило предложение за закриване на РС – Гълъбово.

10.2. Да се уведоми Комисия „Управление на собствеността“ към Пленума на Висшия съдебен съвет за решението на комисията.

11. ОТНОСНО: Писмо от г-жа Десислава Ахладова-министър на правосъдието за определяне на представители, който да вземат участие в междуведомствената работна група към МП във връзка с решение на Съдийската колегия на ВСС по т. 20 от протокол № 4/09.02.2021 г. 
(Писмо вх.№ ВСС-2502/23.02.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

11.1. Приема за сведение писмото от г-жа Десислава Ахладова- министър на правосъдието относно включване на представители от екипа разработил Концепция за въвеждане на задължителна съдебна медиация по граждански и търговски дела в състава на междуведомствената работна група към МП, със задача „Проучване необходимостта от изменение и допълнение на нормативната уредба на медиацията като алтернативна форма за извънсъдебно решение на спорове и  при установена необходимост  - подготовка на проекти за изменение и допълнение на нормативни актове, свързани с института на медиацията“.

11.2. Възлага на техническия сътрудник на КСКНСС да осъществи контакт с членовете на сформираната с решение на КСКНСС по т. 6 от протокол № 22/02.10.2019 г. работната група за въвеждане на задължителна съдебна медиация по гражданските и търговски дела в съдилищата, с оглед излъчване на представители за участие в междуведомствената работна група към МП. 

	11.3. Отлага разглеждането на точката за следващо заседание на комисията.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /
		 ДАНИЕЛА МАРЧЕВА